Nalika kadadosan Perang Dunia II, ibu Mario Capecchi dipunkintun dhateng kamp konsèntrasi Dachau minangka paukuman amargi minangka salah satunggaling anggoota saking kelompok anti Fasis, ninggalaken putranipun ingkang nembé umur 4 taun ing asuhan kulawarga wong tani Italia. Éwadéné ibunipun sampun nyadé sadaya bandha donyanipun lan dipunparingaken dhumateng kulawarga wong tani punika kanggé ngasuh putranipun, nanging arta punika telas wonten ing wekdal satunggal taun lan kulawarga mau boten saged malih ngrumat Capecchi. Capecchi gesang wonten ing pinggir margi ing sisih lèr Italia antawis sekawan taun mengajeng.